ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670001606
ขอให้ปรับปรุงการให้บริการของบริษัท ระบบขนส่งมวลชนกรุงเทพ จำกัด เนื่องจาก วันที่ 10 มกราคม 2567 เวลาประมาณ 09.00 น. ผู้ร้องได้ไปใช้บริการรถไฟฟ้าบีทีเอส ต้นทางจากสถานีหมอชิต เพื่อเดินทางไปยัง สถานีเอกมัย และในขณะเดินทางถึงสถานีรถไฟฟ้าบีทีเอสเอกมัย ผู้ร้องได้สแกนบัตรแรบบิท เพื่อออกจากสถานี ซึ่งบัตรของผู้ร้องเป็นบัตรที่สิทธิโปรโมชั่นในการเดินทางฟรีด้วยรถไฟฟ้าบีทีเอส จำนวน 20 ครั้ง โดยจะใช้รหัสคูปอง .... สแกนผ่านแอปพลิเคชัน แรบบิท และเมื่อทำการสแกนจะมีการแจ้งการใช้สิทธิเป็นระบบอัตโนมัติ ผ่าน LINE Wallet รายละเอียดระบุว่า....(ใช้ได้อีก 8/20 ครั้ง) เวลา 08.53 น. และเมื่อถึงจุดที่ต้องทำการสแกนบัตรเพื่อออกสถานี ผู้ร้องพบว่ามีการหักค่าบริการเป็นจำนวนเงิน 15 บาท (สิบห้าบาทถ้วน) ทำให้ผู้ร้องเกิดความสงสัยว่า เพราะเหตุใดจึงต้องเสียค่าบริการ เพราะมีคูปองบัตรฟรี หลังจากนั้นผู้ร้องได้เดินไปสอบถามกับทางเจ้าหน้าที่ประจำสถานีเอกมัย และทางเจ้าหน้าที่แจ้งว่า "ต้องชำระเงินจำนวน 15 บาท (สิบห้าบาทถ้วน) จึงจะออกจากสถานีเอกมัยได้ " ผู้ร้องได้สอบถามกลับไปว่า "มาจากสถานีบีทีเอสหมอชิตนะซึ่งไม่ใช่สถานีส่วนต่อขยาย" หลังจากนั้นเจ้าหน้าที่ได้ให้ นามบัตร กับผู้ร้องเพื่อติดต่อผ่านทางโทรศัพท์กับส่วนกลางเอง ซึ่งมีหมายเลขโทรศัพท์ทั้งหมด 3 หมายเลข เช่น หมายเลขโทรศัพท์ 0 2150 0523 (ไม่ระบุหมายเลขโทรศัพท์อีก 2 หมายเลข) โดยผู้ร้องได้ปฏิเสธการรับนามบัตร และพูดว่า "ไม่เป็นไร เดี๋ยวติดต่อไปเอง เดี๋ยวให้ สคบ.โทรไปเอง" ซึ่งผู้ร้องแจ้งว่าก่อนหน้านี้ เจ้าหน้าที่สถานีเคยให้นามบัตรแก่ผู้ร้อง 1 ครั้ง และเจ้าหน้าที่ให้ผู้ร้องติดต่อกับส่วนกลางเอง จำนวน 2 ครั้ง จากเหตุการณ์ดังกล่าวทำให้ผู้ร้องจะต้องสูญเสียเวลาในการเดินทางไปทำงานเป็นระยะเวลา 20 นาที และเดินทางไปทำงานสาย จึงไม่พึงพอใจในการให้บริการของทางเจ้าหน้าที่ ประกอบกับผู้ร้องเห็นว่าทางสถานีรถไฟฟ้าควรมีการติดประกาศ อัตราค่าโดยสารให้ผู้โดยสารรับทราบอย่างชัดเจน ในเรื่องของส่วนต่อขยายว่าจุดถึงไหนไปยังจุดไหน ณ บริเวณสถานีรถไฟฟ้า นอกจากนี้ยังเห็นว่าอัตราค่าโดยสารของรถไฟฟ้าบีทีเอสมีอัตราที่แพงด้วย จึงประสงค์ให้หน่วยงานที่เกี่ยวข้องปรับปรุงการให้บริการ เพื่ออำนวยความสะดวกให้ผู้โดยสารต่อไป (ผู้ร้องประสงค์ให้ปกปิด ชื่อ-นามสกุล และหมายเลขโทรศัพท์)
 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata